als_Latn dik_Latn sag_Latn
Sa më shumë që i miratojmë thashethemet e një psikopati, aq më shumë do t’i japim liri, autoritet dhe fushëveprim në shoqërinë tonë. Sa më shumë që ia miratojmë thashethemet një psikopati, aq më shumë do t’ia vazhdojmë karrierën shoqërore dhe politike në jetën tonë. Sa më shumë që ia miratojmë dhe ia tolerojmë thashethemet një psikopati, aq më shumë e dëshmojmë edhe psikopatinë tonë
Në kohët e fundit fjalët politik, parti, parlament, pushtet e president janë fjalë më të dashura për ata që pretendojnë të katapultohen në mbretërinë e pushtetit. Brylagjitë aderues që u bënë politikanë e sidomos hyrjet e tyre në rrethin vicioz, në parti politike, është realizim i ëndrrave të tyre latente, që të kenë para, pasuri, prestigj, pushtet e ”profesion”! Ky soj, assesi nuk do na sjell vlera në politikbërjeje, ashtu siç trumbetojnë!
Dorën në zemër, punën, paratë, prestigjin të gjithë e duam! Mirëpo, egoizmi përtej normales nuk duhet të ngatërrohet me egoizmin normal të një njeriu i cili kujdesët për veten e tij dhe familjen. Përveç se gënjeshtër, është anomali kur Presidenti i një vendi të varfër thotë: “Do t’i sigurojë 200 mijë vende pune brenda vitit.” Ashtu sikur që janë anomali aderimet e disave të cilët kanë shkruar me dhjetëra artikuj e libra publicistik kundër liderëve të partive politike, tani po të njëjtit janë ngjizur në rrethin vicioz të partive që i kritikonin për korrupsion, për nepotizëm, për provincializëm e deri në tradhtarë!
E si mundet që brenda natës, javës, muajit apo vitit një udhëheqësi politike të ndryshoj, të bëhen të drejtë, e të ç‘korruptohen e të dekriminalizohen dhe të bëhen hero brenda natës, muajit a vitit! Siç trumbetojnë për liderët e tyre këta aderues, sot!
Qëllimi i aderimeve, gjithnjë sipas tyre ishte që ta ndryshojnë politikën t’a bëjnë më konsistentuale, më parimore. Mirë shumë! Në shumë rrethana njeriu ka një tendencë të paraqitjes së tij më të mirë dhe më me dinjitet se çfarë është ai në realitet - karshi tjerëve. Nëse e zëvendësojmë fjalën latine “tendencë” me atë shqipe synim do jemi më optimist për ndryshime.
Po, kush ndryshojë në këtë rast? Partitë në të cilat aderuan, apo aderuesit?
Në të gjitha partitë (pos LDK-së) udhëheqës partiakë janë të njëjtit, personalitetet e njëjtë, ata që dikur i kritikonin për korrupsion, për zhvatje të shtetit dhe për nepotizëm.
Me fjalën ndryshim nënkuptojmë: dallim midis dy frymorëve, sendeve a dukurive; ana, pika në të cilën nuk ngjasin midis tyre; të qenët i ndryshëm.
Që nga viti 2000 në Kosovë, e deri më sot qeverinë e kanë udhëhequr kryesisht LDK-ja dhe PDK-ja. Gjatë fushatës së vitit 2007, parulla kryesore e PDK-së ka qenë: “Zero tolerancë ndaj korrupsionit dhe familjarizimit!”. Nga ajo ditë e deri më sot, nuk pamë rënie të korrupsionit e as të familjarizimit! Pesë vite më vonë afera “Pronto” e dëshmon të kundërtën, ngritje të korrupsionit dhe familjarizimit. Andaj ti bashkëngjitësh këtij formacioni politik s’ke shans për ta ndryshuar!
Ministri i Punës dhe Mirëqenies Sociale nga LDK-ja, prej se ishte ministër në detyrë për ç`do tre muaj na ka premtuar liberalizëm të vizave, që ende nuk e kemi!
Gojarisht, që 17-të vite e luftojmë korrupsionin, familjarizimin, e ngrisim çështjen e punësimit, shëndetësisë dhe arsimit. Që mos ti grumbullojë problemet me radhë, në fushata u tha: “Kosovën do ta bëjnë si Zvicrën.” Pikë!
Si mundën politikanët gjatë dhjetë ditëve fushat të na premtojnë rritje buxheti, rritje rogash, që edhe shtetet më të pasura në botë do ua kenë lakmi, po të ishte e vërtet. Si mundën politikanët t’ju japin shpresë e ti gëzojnë e ngazëllojnë një masë të gjerë të elektoratit, i cili u beson se do krijohen 200 mijë vende të lira pune dhe do të triumfoj parulla zero tolerancë ndaj korrupsionit e familjarizimit. Si mund politikanët që brenda një fushate të tregohen aq humanitarë! Duke e luftuar korrupsionin, ata na flasin për barazi sociale. Duke e luftuar familjarizimin, ata na flasin për punësimin e veteraneve të luftës dhe njerëzve të varfër, që me të vërtet kanë nevojë për punë dhe disave të cilët në bazë të përgatitjes profesionale edhe duhet të jenë të punësuar, aty ku janë të punësuar gratë dhe farë e fisi i pushtetarëve! Si mundën të gënjejnë dhjetë ditë, dhe katër vite të qeshin me ata që me anë të votës iu dhanë besimin, duke iu besuar premtimit të tyre: “Se do të ndërtojmë një shtet me vlera.” Përderisa këta politikan kur e fitojnë pushtetin familjarizohen, korruptohen, pasurohen, dembelohen e rebelohen - e më në fund edhe të qeshin me ne! Bash, si ajo kënga tallava: “Ju kem rrejt e ju kem mashtru!”.
Si mundë të shpjegohet kjo dyfytyrësi!
Përveç se psikopati!
Psikopatia është devijim personaliteti dhe disbalancë mes trurit dhe zemrës e cila manifestohet me egoizëm, vetë qendërzim, ndjenjë e ftohët ndaj tjetrit, mungesë të fajit, të uriturit gjer në sëmundje për pushtet, mungesë të empatis, të paskrupullt për t`ia arrit qëllimit dhe në disa raste sjelljeje të dhunshme.
Psikopati është të luftosh me gojë korrupsionin, a në veprim të korruptohesh.
Psikopati është të luftosh me gojë familjarizimin, e t’i punësosh të afërmit.
Psikopati është të jesh kundër demarkacionit, e të uzurposh tokë.
Psikopatë është edhe ai që në emër të demokracisë dhe Ibrahim Rugovës, i ndërron partitë si çorapet.
Psikopati është të flasësh se do i përmirësoj spitalet dhe shëndetësinë, e ti të shërohesh jashtë shtetit.
Psikopati është të flasësh për liberalizimin e vizave që nuk u bënë e ju shëtiteni për luks, e ata që kanë nevojë për viza për ta siguruar bukën e gojës, rrinë ngujuar.
Psikopati dhe mungesë të empatisë totale është kur ish bashkëluftëtari i juaj bën vetëvrasje nga dhimbjet dhe plagët e papërballueshme të luftës, i cili ju ka siguruar juve post dhe pushtet, e ju nuk jeni në gjendje t’ia siguroni kushtet minimale për jetës.
Një psikopat është mbret në Mbretërinë e tij. Një mbretëri e cila është e pa gabuar!
Në debate televizive ky lloj i njerëzve të lë përshtypjen se janë inteligjent e mbi të gjitha më të ndershëm.
Duke reflektuar e medituar dhe duke qenë të vetëdijshëm se sa dhe si na kanë shitur moral para fushatave, ky lloj i politikanëve janë aq të përgatitur në intervista, sa që gazetarët dhe moderatorët na duken si ata njerëzit që shkojnë të pinë ujë në ujëvarë! Kështu që, këta njerëz nga rrebeshi ujit më shumë lagen se sa që shtinë ujë në gojët e tyre! Pse ky sojë sjellët me këtë rrebesh? Sepse të tillët, janë mbretër në mbretërinë e tyre dhe nga kështjella e tyre gjuajnë vetëm gur!
Më dukët ironike kur disa gazetarë apo moderatorë janë më të aftë se intervistuesit, më inteligjent se intervistuesit dhe më të arsimuar se intervistuesit. Ata prapë se prapë nuk e përdorin armën me pyetje dhe nënpyetje për t’iu prishur “mbretërinë” por i lënë të flasin nga piedestali i tyre!
Gjatë fushatave të fundit në Evropën perëndimore, shumë politikanë kishin kërkuar ndihmë nga politologët se si duhet luftuar politikat populiste. Politologët u kishin sugjeruar se populistët janë paragjykues dhe krejt fajet ekonomike dhe politike ua lënë të huajve! Mënyra më e mirë dhe efikase për ta mënjanuar një politikan populist është të qenurit parimor. Pra, bëni politikë parimore, ekonomike dhe koncentrohuni në vlera të shtetbërjes – në këtë fushë populistët ndihen të vetmuar.
Mendoj, se e njëjta recetë vlen edhe për psikopatin.
Psikopati më së shumti në këtë botë e urren - faktin parimorë. Parimi për të është një fenomen që nuk e zotëron! Parimi për psikopatin është një çështje tabu ku ai e ndien veten të huajë, dhe mezi pret për t’u larguar.
Andaj, sa më shumë i duartrokasim apo i ekzaltohemi bisedave të një psikopati, aq më të zotë dhe mbret do ta ndiej ai veten në mbretërinë e tij.
Definicioni medicinal për psikopatin është: njeri me devijim të personalitetit. Duke u bazuar se psikopatia është trashëguese dhe njëkohësisht e kushtëzuar nga rrethi shoqërorë.
Sa më shumë që i miratojmë thashethemet e një psikopati, aq më shumë do ti japim liri, autoritet dhe fushëveprim në shoqërinë tonë. Sa më shumë që ia miratojmë thashethemet e një psikopati, aq më shumë do ja vazhdojmë karrierën shoqërore dhe politike në jetën tonë. Sa më shumë që ia miratojmë dhe ia tolerojmë thashethemet e një psikopati, aq më shumë e dëshmojmë edhe psikopatinë tonë.
Çka është mjaftë është mjaftë! Kemi nevojë për ndryshime. Ndryshimet e as fillimet me njerëz të njëjtë nuk behën. Një fjalë e urtë popullore thotë: “Nga vallëzuesit e vjetër, mos prit valle të reja.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn